இந்திரா காங்கிரஸ் கட்சிக்குள் கொஞ்சம் பலவீனமாக இருந்தார் என்று சொல்லலாம். மூத்த தலைவர்கள் தனக்கெதிராக மனநிலையில் இருக்கிறார்களோ என்று அவர் ஐயப்பட்டார். அவர் ராணுவ வாகனங்களை தேர்தலுக்குப் பயன்படுத்தினார் என்று குற்றம் சாட்டி ராஜ்நாராயண் தொடுத்த வழக்கில் அலகாபாத் உயர்நீதிமன்றத்தில் நீதிபதி சின்கா அவருக்கு எதிரான தீர்ப்பளித்திருந்தார். அதற்கு எதிராக இந்திரா உச்சநீதிமன்றத்தில் மேல்முறையீடு செய்திருந்தார். ஆனால் இதெல்லாமே சாதாரண அரசியல் சிக்கல்களே.